पत्रिका की आड़ में मनी लांड्रिंग कर रहा स्वीस बैंक का पूर्व अधिकारी, मुदकमा दर्ज
Creators: name: Anshu, Ashish Kumar
Publisher: name: Zenodo
Year: 2020
Subjects: Ambedkar
Forward Press
Magazine
Money laundering

description: वर्ष 2009 से दिल्ली से एक फारवर्ड प्रेस नामक बाईलिंगुअल (अंग्रेजी-हिंदी) पत्रिका प्रकाशित हो रही है। इसके मालिकन श्रीमती सिल्विया मारिया फर्नाडिज कोस्का है और संपादक उसका पति श्री आयवन कोस्का है। दोनों ही कैनेडियन नागरिक हैं। इन दोनों को ओवरसीज सिटीजनशिप आफ इंडिया (ओसीआई) प्राप्त है। पिछले कुछ महीनों से इस पत्रिका का संचालन कैनेडा में स्थित दलित बहुजन एमेनसिपेशन इंटरनेशनल (डीईआई) नामक ट्रस्ट कर रहा है, जो कैनेडा में नाट फॉर प्रोफिट कारपोरेशन एक्ट के अन्तर्गत रजिस्टर्ड है। इसका पता – 27 हाकले पथ ब्रम्पटन एल 6 वी, थ्रीआरटू, कनाडा है। सिल्विया मारिया फर्नाडिस कोस्टा इसकी निदेशक हैं। भारतीय कानूनों के अनुसार कोई भी विदेश कंपनी भारत में बिना अनुमति, बिना एफडीआई संबंधी नियमों का पालन किए यहां मीडिया संस्थान नहीं चला सकता है, न ही पुस्तकों का प्रकाशन कर कर सकता है। विदेश में स्थित नाट फार प्रोफिट कारपोरेशन्स को तो यह छूट भी प्राप्त नहीं है। इस तरह के संगठन कुछ विशेष प्रकार के सेवा कार्य करने के लिए भारत स्थित स्वयं सेवी संगठनों को आर्थिक मदद कर सकते हैं, लेकिन उसके लिए एनसीआरए संबंधी नियमों का पालन आवश्यक होता है। इस संस्था के पास एफसीआरए भी नहीं है। भारत की सुरक्षा ऐजेंसियों से बचने के लिए ये ऑफिस निरंतर बदलते रहते हैं। सिर्फ दफ्तर ही नहीं, भारतीय कानून की नजर से इसके अवैध धंधों को बचाए रखने के लिए कंपनियां व सैलरी एकाउंट भी बार-बार बदले जाते रहे हैं। जिसके संबंध में इनके एक पूर्व कर्मचारी ने जानकारी दी। 2009 से 2014 तक इसका प्रकाशन मासिक प्रिंट मैगजीन के रूप में किया गया। 2014 से इसका ऑनलाइन प्रकाशन भी शुरू कर दिया। पहले पत्रिका का प्रकाशन एक “अस्पायर प्रकाशन प्राइवेट लिमिटेड” नामक एक मुखौटा कंपनी के तहत किया जाता था। 2019 से पत्रिका का पूरा कार्यकलाप दलित बहुजन एमेनसिपेशन इंटरनेशनल (डीईआई) नामक कैनेडियन ट्रस्ट के हवाले कर दिया गया है। इस पत्रिका के अन्य कानूनी शेयर होल्डर्स में रंजीत गुप्ततारा शामिल हैं। इसके अलावा इस पत्रिका का मुख्य संरक्षक प्रभुगुप्त तारा नामक व्यक्ति हैं। रंजीत गुप्ततारा, प्रभु गुप्ततारा का बेटा है। ये दोनों स्विट्जरलैंड के नागरिक हैं। प्रभुगुप्त तारा स्वीस बैंक (यूनियन बैंक आफ स्विटजरलैन्ड :यूबीएस) में कार्यकारी निदेशक रहा है, जबकि उसका बेटा रंजीत गुप्ततारा भी अभी उसी बैंक में उपाध्यक्ष हैं। फारवर्ड प्रेस के संरक्षक प्रभुगुप्त तारा के महाराष्ट्र के कुख्यात तस्कर हवाला किंग हसन अली से इसके नजदीकी संबंध रहे हैं। इसी ने हसन अली का खाता स्विस बैंक में खुलवा कर हजारों करोड़ रुपए हेरा—फेरी में उसकी मदद की थी। कांग्रेस के कई नेताओं के खाते भी वहां इसी ने खुलवाए थे। सऊदी अरब के अंतरराष्ट्रीय हथियार व्यापारी अदनान खगोशी के साथ रिश्ते रखने के कारण स्विस बैंक का यह पूर्व अधिकारी कई देशों की जांच एजेंसियों के निशाने पर है। 2011 में हजारों करोड़ मनी लॉनड्रिंग और हवाला के मामले में हसन अली की संलिप्तता की जांच ईडी ने शुरू की थी। जांच के दौरान प्रभु गुप्त तारा का नाम सामने आया था। फारवर्ड प्रेस का संपादक आयवन कोस्का कैनेडा के ब्रम्पटन में स्थित ब्रमलिया बेपटिस्ट चर्च में पास्टर है। इस चर्च के पास अरबों डॉलर की संपत्ति है। इसी चर्च ने उसे ग्लोबल डिसाइपलशिप देकर भारत भेजा। भारत आने पर पहले इसने मुंबई से ईसाई धर्म का प्रचार करने वाली एक पत्रिका निकालने की योजना बनाई लेकिन बाद में इसने चर्च के निर्देश पर एक राजनीतिक और सामाजिक विषयों की पत्रिका ‘फारवर्ड प्रेस’ शुरू किया। बहरहाल मामला अब न्यायालय में है। यदि इस पर गम्भीरता के साथ समय रहते कार्रवाई न की गई तो देश छोड़कर भागने में कोस्का दंपत्ति देर नहीं लगाएंगे।